Diari Oficial de la Generalitat Valenciana


Sumari del DOGV 5283, del 19-06-2006 (2006/6202)

RESOLUCIÓ de 19 d'abril de 2006, del director general d'Arquitectura, de cancel·lació d'acreditació de l'Entitat de Control de Qualitat de l'Edificació, Entidad para la Calidad de la Construcción de la Comunidad Valenciana, SA (ECC-CV), amb la referència 07001EPR/04, a petició pròpia de l'interessat.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5283

Data del DOGV
:   19-06-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/6202


Data del document
:   19-04-2006

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * indústria de la construcció

RESOLUCIÓ de 19 d'abril de 2006, del director general d'Arquitectura, de cancel·lació d'acreditació de l'Entitat de Control de Qualitat de l'Edificació, Entidad para la Calidad de la Construcción de la Comunidad Valenciana, SA (ECC-CV), amb la referència 07001EPR/04, a petició pròpia de l'interessat. [2006/6202]  
El Sr. Ramón Congost Vallés, en representació de l'entitat de control, Entidad para la Calidad de la Construcción de la Comunitat Valenciana, SA (ECC-CV), acreditada per Resolució de 28 de juliol de 2004, del director general d'Arquitectura, amb la referència 07001EPR/04, sol·licita voluntàriament la cancel·lació de l'esmentada acreditació en el camp d'assistència tècnica que s'indica en la present resolució, de conformitat amb l'article 10 b) del Decret 107/2005, de 3 de juny.  
L'expedient de cancel·lació s'ha tramitat de conformitat amb la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, i per mitjà d'este s'ha comprovat que concorren les circumstàncies exigides pel Decret 107/2005, de 3 de juny, del Consell de la Generalitat Valenciana, per a la cancel·lació sol·licitada.  
En virtut d'això, a proposta de la Divisió de Qualitat en l'Edificació, esta Direcció General resol:  
Cancel·lar, a petició de l'interessat, l'acreditació concedida a l'entitat de control, Entidad para la Calidad de la Construcción de la Comunidad Valenciana, SA (ECC-CV), amb domicili social al c/ Arquebisbe Majoral, 14 de València i oficina perifèrica al c/ Mare de Déu dels Socors, 54 d'Alacant, amb la referència, 07001EPR/04, per al camp d'assistència tècnica definit pels criteris següents:  
E. Àmbit de l'edificació: tot tipus d'edificació segons l'ús principal.  
P. Procés de l'edificació: concepció tècnica de l'edifici i execució de les obres.  
R. Requisits bàsics de l'edificació. Seguretat estructural: tot tipus de fonamentacions i estructures.  
Contra esta resolució, que no posa fi a la via administrativa, es pot interposar recurs d'alçada davant del secretari autonòmic d'Infraestructures, en el termini d'un mes comptador des de la seua notificació, d'acord amb el que preveu l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/99, de 13 de gener.  
La present resolució es publicarà en el Diari Oficial de la Generalitat Valenciana, perquè se'n prenga coneixement.  
València, 19 d'abril de 2006.. El director general d'Arquitectura: Fernando Mut Oltra.